CELEX: 52008PC0863
Language: lt
Date: 2008-12-16
Title: Pasiūlymas Tarybos sprendimas dėl laikinojo susitarimo, kuriuo nustatomas Rytų ir Pietų Afrikos valstybių ir Europos bendrijos bei jos valstybių narių ekonominės partnerystės susitarimo pagrindas, pasirašymo ir laikino taikymo

Svarbus teisinis pranešimas

|

52008PC0863

Pasiūlymas Tarybos sprendimas dėl laikinojo susitarimo, kuriuo nustatomas Rytų ir Pietų Afrikos valstybių ir Europos bendrijos bei jos valstybių narių ekonominės partnerystės susitarimo pagrindas, pasirašymo ir laikino taikymo  /* KOM/2008/0863 galutinis */  

	[pic] | EUROPOS BENDRIJŲ KOMISIJA |Briuselis, 16.12.2008KOM(2008) 863 galutinisPasiūlymasTARYBOS SPRENDIMASdėl laikinojo susitarimo, kuriuo nustatomas Rytų ir Pietų Afrikos valstybių ir Europos bendrijos bei jos valstybių narių ekonominės partnerystės susitarimo pagrindas, pasirašymo ir laikino taikymo(pateikta Komisijos)AIŠKINAMASIS MEMORANDUMASPridedamas pasiūlymas – tai laikinojo susitarimo, kuriuo nustatomas Rytų ir Pietų Afrikos (RPA) valstybių ir Europos bendrijos bei jos valstybių narių ekonominės partnerystės susitarimo (EPS) pagrindas, pasirašymo ir laikino taikymo teisinė priemonė:i) Tarybos sprendimo dėl laikinojo susitarimo, kuriuo nustatomas EPS pagrindas, pasirašymo ir laikino taikymo pasiūlymas.2007 m. spalio 23 d. komunikate Tarybai ir Europos Parlamentui nurodyta, kad baigtos derybos dėl laikinojo susitarimo, kuriuo nustatomas EPS pagrindas, siekiant nesutrikdyti prekybos su Bendrija 2007 m. gruodžio 31 d. pasibaigus galioti Kotonu susitarimo V priede nustatytam prekybos režimui ir Pasaulio prekybos organizacijos (PPO) nuo šio prekybos režimo nukrypti leidžiančiai nuostatai. Baigus derybas laikinąjį susitarimą, kuriuo nustatomas EPS pagrindas, 2007 m. lapkričio 28 d. parafavo Seišeliai, Zambija ir Zimbabvė, 2007 m. gruodžio 4 d. – Mauricijus, o 2007 m. gruodžio 11 d. – Komorai ir Madagaskaras.Dėl to iš šešių RPA valstybių penkios (Komorai, Madagaskaras, Mauricijus, Seišeliai ir Zimbabvė) buvo įtrauktos į 2007 m. gruodžio 20 d. Tarybos priimto reglamento dėl EPS ir patekimo į rinką[1] 1 priedo sąrašą, kuriame išvardytos šalys, nuo 2008 m. sausio 1 d. pasinaudojusios Bendrijos pasiūlymu dėl patekimo į rinką pagal ekonominės partnerystės susitarimus. Įsigaliojus laikinajam susitarimui, kuriuo nustatomas EPS pagrindas, jos bus visam laikui įtrauktos į šį sąrašą. Taip bus užtikrintas suderintas prekybos režimas su Europos Sąjunga – visoms susitarimą parafavusioms RPA valstybėms, įskaitant dvi valstybes, kurias Jungtinės Tautos priskiria prie mažiausiai išsivysčiusių šalių, bus suteikta geresnė galimybė patekti į rinką. Kadangi Zambija nepateikė pasiūlymo dėl patekimo į rinką, ji nebuvo įtraukta į reglamentą. Zambijai, mažiausiai išsivysčiusiai šaliai, toliau taikomas prekybos režimas „Viskas, išskyrus ginklus“.Laikinojo susitarimo, kuriuo nustatomas RPA valstybių ir Bendrijos bei jos valstybių narių EPS pagrindas, taikymo sritis bus išplėsta baigus derybas dėl išsamaus EPS iki 2008 m. gruodžio mėn. Jis apima visas priemones, reikalingas laisvajai prekybos zonai, atitinkančiai 1994 m. GATT XXIV straipsnio nuostatas[2], įsteigti. Į šį susitarimą taip pat įtrauktos nuostatos dėl kilmės taisyklių, netarifinių priemonių, prekybos apsaugos priemonių, ginčų vengimo ir sprendimo, žuvininkystės, vystymosi ir administracinės bei institucinės nuostatos.Toliau vyksta derybos dėl išsamaus EPS nuosekliai laikantis 2002 m. birželio 12 d. Tarybos priimtų nurodymų dėl ekonominės partnerystės susitarimų su AKR valstybėmis.Institucinėse nuostatose numatytas EPS komitetas, sudarytas iš šalių atstovų, kurie turi būti atsakingi už visų susitarime nustatytų reikalų administravimą.Kol įsigalios laikinasis susitarimas, kuriuo nustatomas EPS pagrindas, laikinajame susitarime numatyta laikinai taikyti Susitarimą.Komisija nusprendė, kad derybų rezultatai priimtini bei atitinka Tarybos derybų nurodymus, ir prašo Tarybos:-  įgalioti Europos bendrijos vardu pasirašyti laikinąjį susitarimą, kuriuo nustatomas RPA valstybių ir Europos bendrijos bei jos valstybių narių EPS pagrindas;-  patvirtinti, kad iki įsigaliojimo laikinasis susitarimas, kuriuo nustatomas RPA valstybių ir Europos bendrijos bei jos valstybių narių EPS pagrindas, būtų taikomas laikinai.PasiūlymasTARYBOS SPRENDIMASdėl laikinojo susitarimo, kuriuo nustatomas Rytų ir Pietų Afrikos valstybių ir Europos bendrijos bei jos valstybių narių ekonominės partnerystės susitarimo pagrindas, pasirašymo ir laikino taikymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 ir 181 straipsnius kartu su 300 straipsnio 2 dalies pirma pastraipa,atsižvelgdama į Komisijos pasiūlymą[3],kadangi:(1) 2002 m. birželio 12 d. Taryba įgaliojo Komisiją pradėti derybas su AKR valstybėmis dėl ekonominės partnerystės susitarimų.(2) 2007 m. lapkričio 28 d. baigtos derybos dėl laikinojo susitarimo, kuriuo nustatomas ekonominės partnerystės susitarimo pagrindas, (toliau – laikinasis EPS) su Seišeliais, Zambija ir Zimbabve. 2007 m. gruodžio 4 d. laikinąjį EPS parafavo Mauricijus, o 2007 m. gruodžio 11 d. – Komorai ir Madagaskaras.(3) Laikinojo EPS 62 straipsnio 4 dalyje numatyta iki įsigaliojimo jį taikyti laikinai.(4) Laikinasis EPS turėtų būti pasirašytas Bendrijos vardu ir laikinai taikomas su sąlyga, kad vėliau jis bus sudarytas,NUSPRENDĖ:1 straipsnisBendrijos vardu patvirtinamas laikinojo susitarimo, kuriuo nustatomas Rytų ir Pietų Afrikos valstybių ir Europos bendrijos bei jos valstybių narių ekonominės partnerystės susitarimo pagrindas, pasirašymas su sąlyga, kad dėl minėto EPS sudarymo bus priimtas Tarybos sprendimas.Laikinojo EPS tekstas pridedamas prie šio sprendimo.2 straipsnisTarybos pirmininkas įgaliojamas skirti asmenį (-is), kuris (-ie) bus įgaliotas (-i) Europos bendrijos vardu pasirašyti laikinąjį EPS, jeigu jis bus sudarytas.3 straipsnisLaikinasis EPS taikomas laikinai, kaip nustatyta laikinojo susitarimo 62 straipsnio 4 dalyje, kol bus baigtos jo sudarymo procedūros. Komisija paskelbs pranešimą, kuriame bus pateikta informacija apie laikino taikymo pradžios datą.Priimta Briuselyje […]Tarybos varduPirmininkas[…]  FINANSINĖ TEISĖS AKTO, KURIO POVEIKIS BIUDŽETUI SUSIJĘS TIK SU PAJAMOMIS, PASIŪLYMO PAŽYMA1. PASIŪLYMO PAVADINIMAS:TARYBOS SPRENDIMAS dėl laikinojo susitarimo, kuriuo nustatomas Rytų ir Pietų Afrikos valstybių ir Europos bendrijos bei jos valstybių narių ekonominės partnerystės susitarimo pagrindas, pasirašymo ir laikino taikymo2. BIUDŽETO EILUTĖS:Skyrius ir straipsnis: 12/120Atitinkamais metais biudžete numatyta suma: 16 431 900 000 (2008 m. biudžetas)3. FINANSINIS POVEIKIS( Pasiūlymas neturi finansinio poveikio( Pasiūlymas neturi finansinio poveikio išlaidoms, bet turi tokį finansinį poveikį pajamoms4. KOVOS SU SUKČIAVIMU PRIEMONĖSSiekdama apsaugoti finansinius Bendrijos interesus nuo sukčiavimo ir kitų pažeidimų, Komisija gali atlikti patikrinimus vietoje ir tyrimus pagal RPA valstybių ir Europos bendrijos bei jos valstybių narių susitarimo 22 straipsnį ir prie jo pridėto 2 protokolo 7 straipsnį. Prireikus tyrimus atlieka Europos kovos su sukčiavimu tarnyba (OLAF); tokie tyrimai reglamentuojami Europos Parlamento ir Tarybos reglamentu (EB) Nr. 1073/1999. Komisijos tarnybos reguliariai tikrins dokumentus ir vykdys patikrinimus vietoje.5. KITOS PASTABOSPriėmus Tarybos reglamentą 1528/2007 buvo panaikinti visi likę muitai, taikomi produktams, kilusiems iš AKR regionų ar valstybių, baigusių derybas dėl ekonominės partnerystės susitarimų ar susitarimų dėl PPO reikalavimus atitinkančios prekybos tvarkos. Todėl šis pasiūlymas neturi papildomo finansinio poveikio.[1] Tarybos reglamentas 1528/2007.[2] Bendrasis susitarimas dėl muitų tarifų ir prekybos (1994 m.).[3] OL C , , p. .